Armagabetzeari lotutako gaiei buruzko Nazio Batuen Bulegoa

Armagabetzeari lotutako gaiei buruzko Nazio Batuen Bulegoa (ingelesez, UNODA) NBEko Idazkaritzaren erakundea da. 1997ko uztailean, Kofi Annan-ek bulegoaren sorrera aurkeztu zuen Batzar Nagusian.

Arma nuklearrak, suntsipen handiko armak, arma kimiko eta biologikoen garapena mugatzea eta armagabetzea sustatzea du helburu. Era berean, arma konbentzionalen eremuan desarmatzeko ahaleginak sustatzen ditu, batez ere, lurreko mina eta su arma txikietan, horiek izaten baitira gaur egungo gatazketan ohikoenak direnak.

2017ko maiatzaren 1etik, Japoniako Izumi Nakamitsu da bulegoaren zuzendaria .  

 Historia 
1961eko 1653 Ebazpenean ("Arma nuklearrak eta termo-nuklearrak erabiltzeko debekuari buruzko adierazpena"), NBEko Batzar Orokorrak adierazi zuen arma nuklearrak erabiltzeak "gerraren irismena ere gaindituko zuela, eta sufrimendua eta suntsiketa eragingo ziela gizateriari eta zibilizazioari, eta, beraz, nazioarteko zuzenbidearen arauen eta gizateriaren legeen aurkakoa dela".

Hasiera batean, 1982an, Nazio Batuen Armagabetze Gaietarako Bulegoa sail gisa sortu zen. 1992an, Armagabetze Gaietarako Zentro bihurtu zen, NBEko Gai Politikoen Departamentuaren mende eta 1997. urtearen amaieran, Armagabetze Gaietako Saila izan zen berriro.

Ondoren, 2007an, Ban Ki-moon jakinarazi zuen Brasilgo Sergio Queiroz Duarte izendatu zuela Armagabetze Gaietarako goi-ordezkari, alboko idazkari nagusiaren mailan. Hori dela eta, saila Nazio Batuen Desarme Gaietarako Bulego bihurtu zen.

 Ordezkarien zerrenda 
UNODAko lehengo buruak eta aurrekoakIdazkari Orde NagusiaHerritartasunaAgintaldiaNBEko idazkari nagusiaJan MårtensonSuedia1982 – 1987Javier Pérez de CuéllarYasushi AkashiJaponia1987–1991Prvoslav DavinicYugoslavia1997Boutros-GhaliJayantha DhanapalaIndia2003Kofi AnnanNobuyasu AbeJaponia2006Tanaka nobuakiaJaponia2006-2007Sergio Queiroz DuarteBrasil2007-2012Ban Ki-moonAngela KaneAlemania2015Kim Won-sooHego Korea2017-2015Ban Ki-moon
António GuterresIzumi NakamitsuJaponia2017– egunAntónio Guterres

 Antolaketa 
UNODAren helburu nagusiak armagabetze nuklearra eta ez ugaltzea sustatzea dira; gainera, gatazka bat bukatzean desarmatzeko neurri praktikoak garatzen eta aplikatzen laguntzen du, bai eta gizarte zibilean parte hartzen duten gizabanakoak berriro sartzen ere.

Bulegoa bost azpiatalek osatzen dute: Desarmerako eta Konferentziari Laguntzeko Batzarreko Idazkaritzaren Azpiatala (Geneva), Masan Suntsitzeko Armen Azpiatala (ADM), Arma Konbentzionalen Azpiatala (desarmatze praktikoa barne), Informazio eta Zabalkunde Ekintzen Azpiatala (IOB) eta Eskualdeen Armagabetzearen Azpiatala (RBD) Azken honek hiru zentro ditu:
 Nazio Batuen Eskualdeko Zentroa Afrikako Bakea eta Armagabetzerako (UNREC)
 Nazio Batuen Eskualdeko Zentroa Asia eta Pazifikoko Bakea eta Armagabetzerako (UNRCPD)
 Nazio Batuen Eskualdeko Zentroa Latinoamerika eta Karibeko Bakea eta Armagabetze eta Garapenerako (UNLIREC)

 Ikusi ere 

 Pertsonen Aurkako Minen Debekurako Nazioarteko Kanpaina
 Pertsonen kontrako minen arriskuaz eta minei lotutako ekintzei bideratutako Informazioaren Nazioarteko Eguna
 Ottawako Ituna

 Erreferentziak 

 Kanpo estekak 
 Weborri ofiziala UNODA
 Desarmeari buruzko urtekaria 

Kategoria:Nazio Batuen Idazkaritza
Kategoria:Nazio Batuen agentzia espezializatuak